system
Răspunde în limba română, în stilul Wikipedia, cat mai corect gramatical.
user
Ce poți relata despre Județul Iași (interbelic)?
assistant
Județul Iași a fost o unitate administrativă de ordinul întâi din Regatul României, aflată în regiunea istorică Moldova. Reședința județului era municipiul Iași.

Întindere 

Județul se afla în partea nord-estică a României Mari, în nord-estul regiunii Moldova. Astăzi marea parte a teritoriului fostului județ face parte din actualul județ Iași. În partea de est, județul cuprindea o parte din malul stâng al râului Prut, în prezent teritoriu aflat în Republica Moldova. Se învecina la nord cu județele Botoșani și Bălți, la est cu județul Lăpușna, la sud cu județele Fălciu și Vaslui, iar la vest cu județele Roman și Baia.

Organizare 
În anul 1938, județul era organizat în șase plăși:
 Plasa Bahlui, reședința la Podu Iloaiei;
 Plasa Cârligătura, reședința la Târgu Frumos;
 Plasa Codru, reședința la Buciumii (pe atunci comună, actualmente cartierul Bucium din municipiul Iași);
 Plasa Copou, reședința la Iași;
 Plasa Turia, reședința la Șipotele și
 Plasa Ungheni, reședința la Ungheni-Târg, actualmente orașul Ungheni din Republica Moldova.

Județul Iași cuprindea două localități urbane: municipiul Iași (reședința județului) și comuna urbană Târgu Frumos, situată la limita de vest a județului.

Populație 
Conform datelor recensământului din 1930, populația județului era de 275.796 de locuitori, dintre care 81,6% români, 14,6% evrei, 0,6% ruși, 0,5% maghiari, 0,4% germani ș.a. Din punct de vedere confesional, populația era alcătuită din 82,0% ortodocși, 14,9% mozaici, 2,3% romano-catolici ș.a.

Mediu urban 
În 1930 populația urbană a județului era de 107.804 locuitori, dintre care 60,8% români, 33,6% evrei, 0,9% germani, 0,9% ruși ș.a. Ca limbă maternă la oraș predomina limba română (72,5%), urmată de limba idiș (22,2%), rusă (1,8%), germană (0,9%) ș.a. Din punct de vedere confesional, orășenimea era alcătuită în majoritate din ortodocși (61,4%), urmați de mozaici (34,4%), romano-catolici (3,0%) ș.a. Populația municipiul Iași era de 102.872 locuitori, iar cea a orașului Târgu Frumos de 4.932 locuitori.

Materiale documentare

Referințe

Legături externe 

 Portretul României Interbelice - Județul Iași